Jonah Hex (film)
<s>Jonah Hex je američki vestern film snimljen 2010. godine u režiji Jimmyja Haywarda i temeljen na istoimenom liku DC Comicsa.</s><s>Predstavljao je veliki neuspjeh i kod publike i kod kritike.</s>

<s>Sadržaj 
Jonah Hex je unakaženi lutalica i lovac na ucjene koji može uhvatiti bilo koga i bilo što.</s><s>Preživio je vlastitu smrt i sada je jednom nogom "na onom svijetu".</s><s>Jedina mu je prijateljica prostitutka Leila, koja izvrsno barata oružjem.</s><s>Ali kada mu američka vojska ponudi da za njih uhvati Quentina Turnbula, opasnog terorista koji okuplja privatnu vojsku i sprema se stvoriti pakao na zemlji, Jonah neće moći odbiti, jer i sam ima nerješene račune s njim.</s>

<s>Uloge 
Josh Brolin - Jonah Hex, bivši vojnik Konfederacije, sada lovac na ucjene.</s><s>John Malkovich - Quentin Turnbull, bivši general vojske Konfederacije, sada terorist koji pokušava uništiti Sjedinjene Američke Države.</s><s>Megan Fox - Leila, prostitutka zaljubljena u Hexa.</s><s>Michael Fassbender - Burke, Turnbullova desna ruka.</s><s>Will Arnett - poručnik Grass, unionistički vojni časnik koji zapošljava Hexa kao lovca na ucjene.</s><s>Aidan Quinn - Ulysses S. Grant, 18. predsjednik SAD-a.</s>

<s>Razlike između filma i stripa 
U filmu Jonahu lice unakazi Turnbull užarenim željezom dok je u stripu to učinio jedan Indijanac užarenom sjekirom.</s><s>Leila i Burke se uopće ne pojavljuju u stripu, izmišljeni su za potrebe filma.</s><s>U filmu, Jonahovu obitelj je pobio Turnbull dok se u stripu ništa slično nije dogodilo.</s>

<s>Izvori</s>

<s>Vanjske veze</s>

<s>Američki filmovi
Vestern-filmovi
Filmovi fantastike
Filmovi temeljeni na stripovima</s>

